Neem tugstappe teen Tshwane-sportraad – praag.co.za
Die VF Plus-stadsraadslid, mnr. Cornelius Jansen van Rensburg, het vandag in ŉ verklaring gesê dat geen voorstel vir die verandering van die Blou Bulle se kleure nog ooit voor die Tshwane metroraad gedien nie. “Geen aankondiging oor ŉ proses of voorstelle vir enige wysiging is ooit deur die stadsraad ontvang of bespreek nie.”
Uit die aard van onlangse berigte word daar voorgegee dat daar al reeds ŉ politieke proses verloop het en asof ’n besluit geneem is om die Blou Bulle se kleure te verander.
Jansen van Rensburg het gesê dat dit onder die party se aandag gekom het dat daar amptenare in die Tshwane metroraad is, spesifiek in die Sport- en Rekreasie-departement, wat betrokke is by hierdie onwettige poging. Die VF Plus het geëis dat daar tugstappe geneem moet word teen amptenare van die Tshwane metroraad wat betrokke is by die sogenaamde “Tshwane-Sportraad”. “Die feit dat amptenare voorgee dat die Tshwane-Sportraad ŉ mandaat van die metroraad het, is niks ander as bedrog nie,” het Jansen van Rensburg gesê.
“Die Tshwane metroraad se Burgemeester moet kennis neem van die passievolle ondersteuning wat daar in Pretoria bestaan vir die Blou Bulle Rugbyspan, hul embleem en hul kleure. Enige poging om hiermee te torring sal groot reaksie uitlok.”
насосного оборудованиялобановский александр досье
Skrywer Dan RoodtGepubliseer op 14 Januarie 2010 Kategorieë Suider-AfrikaSleutelwoord ANC, Blou bulle, bloubul kleure, madeliefie, Tshwane sportraad
Vorige Vorige artikel: Volkstaat moet Weste van die land uitmaak
Volgende Volgende artikel: Afrikaners van oraloor steun ‘n volkstaat